 **ΔΕΛΤΙΟ ΤΥΠΟΥ**

15 Μαρτίου 2016

***Παρέμβαση ενημέρωσης – ευαισθητοποίησης
στην τοπική κοινωνία της Άνδρου***

Ο **Δήμος Άνδρου**,η **Περιφέρεια Νοτίου Αιγαίου**, το **Κέντρο Πρόληψης «Θησέα Κυκλάδων» σε συνεργασία με τον ΟΚΑΝΑ** και το **ΚΕΘΕΑ ΣΤΡΟΦΗ** «πρόγραμμα θεραπείας για έφηβους/νεαρούς ενήλικες χρήστες ουσιών και τις οικογένειές τους», συνδιοργανώνουν παρέμβαση ενημέρωσης/ευαισθητοποίησης για τους μαθητές και ανοιχτή προς το κοινό στην Άνδρο.

Η παρέμβαση αποτελείται από τις ακόλουθες δράσεις:
**Τρίτη 22 Μαρτίου 2016** **και ώρα 11:30 π.μ. στο** **Δημοτικό** **Σχολείο Γαυρίου** **Άνδρου:** παρέμβαση ενημέρωσης για τους μαθητές του Γυμνασίου – ΤΛ Γαυρίου.

**Τρίτη 22 Μαρτίου 2016** **και ώρα 17:00 μ.μ.** **στο** **Δημοτικό** **Σχολείο Γαυρίου** **Άνδρου:** ομιλία ανοιχτή προς το κοινό με θέμα: *«Η χρήση ουσιών στην εφηβεία. Ο ρόλος της οικογένειας, του σχολείου, της τοπικής κοινωνίας στην αντιμετώπιση του προβλήματος. Η θεραπευτική πρόταση του ΚΕΘΕΑ ΣΤΡΟΦΗ».*

**Τετάρτη 23 Μαρτίου 2016** **και** **ώρα 10:30 π.μ. στο Δημοτικό Θέατρο Χώρας Άνδρου: συναυλία με την** *«***Μπάντα της ΣΤΡΟΦΗΣ***»***,** ένα νεανικό σχήμα που αποτελείται από παιδιά και προσωπικό της Κοινότητας ΣΤΡΟΦΗ. Η μουσική που παίζουν, περιλαμβάνει ένα ρεπερτόριο ροκ μουσικής και έντεχνων ελληνικών ακουσμάτων. Το νεανικό αυτό σχήμα συμμετέχει σε εκδηλώσεις ενημέρωσης/ευαισθητοποίησης του κοινού, για το έργο και τις δράσεις του προγράμματος, και αποτελεί ένα μέσο επικοινωνίας με την κοινωνία.

**Τετάρτη 23 Μαρτίου 2016** **και** **ώρα 19:00 μ.μ. στο Δημοτικό Θέατρο Χώρας Άνδρου:** ομιλία ανοιχτή προς το κοινό με θέμα: *«Η χρήση ουσιών στην εφηβεία. Ο ρόλος της οικογένειας, του σχολείου, της τοπικής κοινωνίας στην αντιμετώπιση του προβλήματος. Η θεραπευτική πρόταση του ΚΕΘΕΑ ΣΤΡΟΦΗ».*

**Πέμπτη 24 Μαρτίου 2016 και** **ώρα 10:15 π.μ.** **στο** **Γυμνάσιο Κορθίου** **Άνδρου:** παρέμβαση ενημέρωσης για τους μαθητές του σχολείου.

Ευχαριστούμε τους κάτωθι χορηγούς:

1. Golden Star Ferries
2. Φιλοπρόοδο Όμιλο Γαυρίου «Το Γαύριο»
3. Πολιτιστικό και Εξωραϊστικό Σύλλογο Μαινήτων
4. Σύνδεσμο Εστιατόρων και Καφεστίασης «Η Άνδρος»
5. Σύλλογο Επαγγελματιών Χώρας Άνδρου
6. Πρόεδρο Αγροτικού Συνεταιρισμού Γυναικών Κορθίου, κα Παπαϊωάννου Χρύσα